Plateanmeldelse:Truls - «Trvls» 

Kjølig klassereise uten nok hits. 

ALBUM: 
POP Truls «Trvls» (Parlophone/Warner) Andresingelen var ikke bare et uheldig feilskjær. 
Truls Heggero klarer ikke forventningene fra popsjokket «Out of Yourself». 

Dessverre, fordi eks-indievokalistens konseptuelle idé er strålende: 
Utenomjordisk falsett fusjonert med nylig dypfryst elektronikk. 

Resultatet er middels kjøleskapsfriskt og akkurat passe temperert. 
På symfonisk nydelige «The Dream» er han på nivå med debutsingelen og vel så det. 
Resten er overdrevent repetativt, elektronikafeilfritt og overraskende melodisvakt. 

Tittelen, «travels» uten vokaler, er en tilgjort nittitallssammentrekning. 

Fjerner man 32-åringens vokal er det også bare noe tilgjort tilbake. 

BESTE LÅT: 
«Out Of Yourself» 

TOR MARTIN BØE 
